আয়োডিনযুক্ত খাবারের প্রয়োজনীয়তা | Daktarbhai
আয়োডিনযুক্ত খাবারের প্রয়োজনীয়তা
July 8, 2018 6514 Views Share on |
জরীপ অনুযায়ী বর্তমানে সারা পৃথিবীতে দুই বিলিয়ন মানুষ, অর্থাৎ পৃথিবীর মোট জনসংখ্যার এক তৃতীয়াংশই আয়োডিনের অভাবে ভুগছেন। “যদি সুস্থ থাকতে চান, আয়োডিন যুক্ত লবন খান” এই স্লোগানটা জানা থাকলেও আমরা এর প্রতি অতটা গুরুত্ব দিইনা। আয়োডিনের অভাব হলে শরীরে বিভিন্ন লক্ষন দেখা দিতে পারে যেমন ক্লান্তি, ঝিমুনি আসা, উচ্চ কোলেস্টেরল, বিষণ্ণতা, থাইরয়েড গ্ল্যান্ড ফুলে যাওয়া ইত্যাদি। শরীরের জন্য অত্যাবশ্যকীয় এই আয়োডিন আমাদের শরীর নিজে নিজেই তৈরি করতে পারেনা। তাই চাহিদার পুরোটাই পেতে হয় আয়োডিনযুক্ত লবণ ও বিভিন্ন খাবার থেকে যার মধ্যে আয়োডিন বিদ্যমান। আজকে আমরা জানব আমাদের শরীরের প্রয়োজনীয় আয়োডিনের সহজলভ্য কতিপয় খাবারের উৎস ও দেহে এর প্রয়োজনীয়তা সম্পর্কে বিস্তারিত।
আয়োডিনযুক্ত খাবার খাওয়া কেন দরকার?
আয়োডিনকে ‘ট্রেস মিনারেল’ বলা হয়। একজন পরিণত বয়সের মানুষের দিনে ১৫০ মাইক্রোগ্রাম আয়োডিনের প্রয়োজন। উপযুক্ত পরিমাণে আয়োডিন গ্রহণ না করলে দেহে নানা প্রকার জটিলতা সৃষ্টি হতে পারে। আয়োডিনের অভাব হলে শারীরিক বৃদ্ধি বা গঠনে বড় ধরণের প্রভাব পড়ে বিশেষ করে গর্ভবতী নারীদের জন্য মারাত্মক স্বাস্থ্যঝূঁকি তৈরি করতে পারে। গর্ভবতী নারীরা যদি যথেষ্ট পরিমাণ আয়োডিন না পান, তাহলে তাদের সন্তান বুদ্ধি প্রতিবন্ধী অথবা হরমোন সমস্যা নিয়ে জন্ম হতে পারে। এছাড়া শরীরের বৃদ্ধি আর খাবার হজমে থাইরয়েড হরমোন প্রধান ভূমিকা রয়েছে আর এর গুরুত্বপূর্ণ অনুষঙ্গ হলো আয়োডিন। মানুষের বুদ্ধি বা শেখার ক্ষমতার অভাবের পেছনে আয়োডিনের অভাবই প্রধানত দায়ী। আয়োডিনের সমস্যা প্রকট হলে অনেকের গলায় থাইরয়েড গ্লান্ড ফুলে বড় হয়ে যায়। আমরা জানি এটা আয়োডিনের অভাবের একটি দৃশ্যমান নমুনা। থাইরয়েড গ্লান্ড রক্ত থেকে আয়োডিন নিয়ে জমা করে রাখার চেষ্টা করায় এটি অতিরিক্ত ফুলে যায় যা ঘ্যাগ হিসাবে আমরা দেখে থাকি। আয়োডিনের অভাবে শিশুর বেড়ে ওঠার ক্ষেত্রেও দীর্ঘমেয়াদি সমস্যা তৈরি করতে পারে।
আয়োডিন এর অভাবজনিত কয়েকটি লক্ষণ:
গলগণ্ড রোগ হতে পারে ৷
আয়োডিনের অভাবে গর্ভবতী মায়ের গর্ভের বাচ্চার বৃদ্ধি ব্যহত হওয়া সহ মস্তিষ্ক অপরিপক্ব হতে পারে ৷
গলগণ্ড রোগ আক্রান্ত মায়ের গর্ভজাত শিশু নির্বোধ ও পঙ্গু হয়ে জণ্মাতে পারে৷
গলগণ্ড রোগে আক্রান্ত মায়ের গর্ভপাত হয়ে যাওয়ার সম্ভাবনা বেশি এবং মৃত বাচ্চা হওয়ার সম্ভাবনা থাকে ৷
গর্ভবতী মা ও সন্তানের আয়োডিন ঘাটতির কুফল:
পূর্ণবয়স্ক একজন মহিলার দৈনিক আয়োডিনের চাহিদা প্রায় ১২০ মাইক্রোগ্রাম। তবে গর্ভাবস্থায় এর পরিমাণ বেড়ে দাঁড়ায় ২৫০ মাইক্রোগ্রামে। তাই এই বাড়তি চাহিদা মেটাতে হলে মা’কে অবশ্যই বেশি পরিমাণে পুষ্টিকর খাবার প্রদান করতে হবে যাতে প্রচুর পরিমাণে আয়োডিন থাকে। গর্ভকালীন সময়ের একটি গুরুত্বপূর্ণ খাদ্য উপাদান আয়োডিন হলেও এ ব্যাপারে এখনো অনেকেই তেমন সচেতন নন। এর ফলে প্রায়ই নবজাতক শিশুর দেহে আয়োডিনের অভাবজনিত বিভিন্ন জটিলতা দেখা দিচ্ছে। যেমন-
১। আয়োডিন স্বল্পতার প্রধান ঝুঁকিটা গুর্ভাবস্থায়। গর্ভধারনের আগে থেকে শুরু করে গর্ভধারণের পর প্রথম ৪ মাস সময় পর্যন্ত মানবভ্রূণ থাইরয়েড হরমোনের জন্য সম্পূর্ণরূপে মায়ের উপর নির্ভর করে। মায়ের দেহে থাইরয়েড হরমোন তথা আয়োডিনের স্বল্পতা তার মস্তিষ্ক ও বুদ্ধিবৃত্তির বিকাশকে মারত্মকভাবে ক্ষতিগ্রস্ত হয়ে ক্রেটিনিজম নামের রোগ হতে পারে।
২। নবজাতকের মস্তিষ্কের গঠন ও বুদ্ধিমত্তার উন্নতি সাধন হচ্ছেনা। পাশাপাশী আয়োডিনের অভাবে তাদের বিকাশ ও শেখার ক্ষমতা বাধাগ্রস্ত হচ্ছে এমনকি তাদের জীবন ঝুঁকির মুখে পড়ে যাচ্ছে।
৩। শিশুর বিপাক, বৃদ্ধি ও বিকাশের পেছনে থাইরয়েড গ্রন্থি নিঃসৃত হরমোনগুলোর রয়েছে গুরুত্বপূর্ণ ভূমিকা। আর এই হরমোনসমূহ তৈরির প্রধান কাঁচামাল হচ্ছে আয়োডিন। আয়োডিনের অভাব হলে তাই হাইপার থাইরইডিজমেমের মতো জটিল রোগে আক্রান্ত হওয়ার ঝুঁকি বেড়ে যেতে পারে।
৪। আয়োডিনের অভাবে গলগন্ড রোগ ছাড়াও অবসাদ, স্থুলতা, মাংসপেশিতে ব্যথা এসব হতে পারে। এছাড়া আয়োডিন স্বল্পতায় ত্বকের শুষ্কতা বাড়তে পারে, নখে ভঙ্গুরতা দেখা দিতে পারে ।
৫। স্বল্প থেকে মাঝারি মানের আয়োডিন ঘাটতিই ভ্রূণমস্তিষ্কের যথেষ্ট পরিমাণ ক্ষতির জন্য দায়ী। এক গবেষণায় দেখা গেছে, আয়োডিন স্বল্পতায় ভোগা মায়েদের সন্তানরা নতুন কিছু শেখার ক্ষেত্রে অন্যদের চেয়ে সবসময়ই পিছিয়ে থাকে।
আয়োডিনে ভরপুর কয়েকটি সহজলভ্য খাবার:
দেহের সুস্থতা, বুদ্ধিমত্তার বিকাশ আর গলগন্ড রোগ প্রতিরোধে আয়োডিন একটি বিশেষ উপকারী খাদ্য উপাদান। বিশেষ করে বাড়ন্ত শিশু ও গর্ভবতী মায়েদের জন্যে আয়োডিনের প্রয়োজনীয়তা অপরিসীম। অনেকেই আমরা জানি না অনেক খাবারে রয়েছে আমাদের দৈনন্দিন চাহিদা মেটানোর মতো কার্যকরী উৎস। আসুন জেনে নিই এই সকল সহজলভ্য খাদ্য উপকরণ সম্পর্কে।
দুধে প্রায় সকল পুষ্টি উপাদানই রয়েছে। শরীরের জন্যে অতি দরকারী ক্যালসিয়াম আর ভিটামিন ডি’র পাশাপাশি এতে রয়েছে পর্যাপ্ত আয়োডিন। এক কাপ পরিমাণ দুধ পান করলে তা থেকে ৫৬ মাইক্রোগ্রাম পর্যন্ত আয়োডিন পাওয়া সম্ভব।
প্রায় প্রত্যেক সামুদ্রিক মাছই আয়োডিনের ভালো উৎস। সামুদ্রিক খাবারে প্রচুর আয়োডিন থাকে বলে তা থাইরয়েডের জন্য খুবই উপকারী। এ গ্রন্থির কার্যক্ষমতা বাড়াতে আয়োডিন গুরুত্বপূর্ণ তাই সামুদ্রিক মাছ যেমন চিংড়ি খাওয়া যেতে পারে। প্রোটিন ও ক্যালসিয়ামের পাশাপাশি এতে রয়েছে আয়োডিন। ৮৫ গ্রাম পরিমাণ চিংড়ি খাওয়ার মাধ্যমে ৩৫ মাইক্রোগ্রাম পর্যন্ত আয়োডিন পাওয়া সম্ভব।
সামুদ্রিক এই মাছটি ক্যানে বা এমনিতেই এখন বাজারে পাওয়া যায়। তবে ক্যানে থাকা টুনা মাছে আয়োডিনের পরিমাণ বেশী থাকে। প্রোটিন, ভিটামিন ডি ও আয়রন ছাড়াও প্রতি ৫৫ গ্রাম ওজনের টুনা মাছে প্রায় ১৭ মাইক্রোগ্রাম পর্যন্ত আয়োডিন থাকে।
৪। সিদ্ধ ডিমঃ
একটি সিদ্ধ ডিমে ভিটামিন এ, ডি, জিঙ্ক, ক্যালসিয়াম, এন্টি-অক্সিডেন্ট ছাড়াও ১২ মাইক্রোগ্রাম পরিমাণ আয়োডিন পাওয়া যায়।
টক দই এর মধ্যেও পর্যাপ্ত পরিমাণে আয়োডিন রয়েছে। ১ কাপ টকদইয়ে থাকে ১৫৪ মাইক্রোগ্রাম আয়োডিন। এক কাপ টকদই প্রতিদিনের আয়োডিন চাহিদার প্রায় ৫৮ শতাংশ পূরণ করতে পারে। তাছাড়া এতে প্রচুর প্রোটিন ও ক্যালসিয়ামও পাওয়া যায়।
পুষ্টিগুণে অনন্য কলা সারাবছরই পাওয়া যায়। এতে প্রচুর পরিমাণে পটাশিয়ামের পাশাপাশি ৩ মাইক্রোগ্রাম পরিমাণ আয়োডিন পাওয়া সম্ভব।
বিদেশী ফল হলেও আজকাল আমাদের দেহে স্ট্রবেরী ফলের চাষ হচ্ছে। ফলটি দেখতে যেমন সুন্দর, খেতেও অনেক সুস্বাদু। এতে প্রচুর পরিমানে ভিটামিন ও মিনারেলের পাশাপাশি আয়োডিন রয়েছে। প্রতি কাপ স্ট্রবেরিতে ১৩ মাইক্রোগ্রাম পর্যন্ত আয়োডিন পাওয়া সম্ভব।
আজকাল ভুট্টা নানা ভাবেই খাওয়া হয় যেমন পুড়িয়ে, স্যুপের সাথে, পপকর্ন অথবা সালাদের সাথে। মাত্র আধা কাপ ভুট্টা থেকে প্রায় ১৪ মাইক্রোগ্রাম পরিমাণ আয়োডিন পাওয়া সম্ভব।
সাধারণভাবে মনে করা হয় আয়োডিনের অভাবে শুধুমাত্র ঘ্যাগ বা গলগণ্ড রোগ হয়ে থাকে। প্রকৃতপক্ষে আয়োডিনের অভাবজনিত সমস্যার ব্যাপকতা অনেক ব্যাপক। আয়োডিনের অভাবে ঘ্যাগ বা গলগণ্ড ছাড়াও মায়ের বিকলাঙ্গ সন্তান প্রসব, স্নায়বিআক দুর্বলতা, বধিরতা, বাকশক্তিহীনতা, বিভিন্ন রকম দৈহিক ত্রুটি, মানসিক প্রতিবন্ধকতা বা হাবা-গোবা হওয়া, বামন বা বেঁটে হওয়া, শিশুর মস্তিস্ক গঠনের বাধাপ্রাপ্ত হওয়ার মত মারাত্মক সমস্যা দেখা দিতে পারে। তাই শুধুমাত্র আয়োডিনযুক্ত লবনের উপরই নির্ভর না হয়ে আমাদের দৈনন্দিন খাদ্যতালিকায় উপরোক্ত খাবারগুলো রাখা উচিত।
পেঁপের ১০টি পুষ্টিগুণ - এক ঝলকে দেখে নিন
খাদ্য ও পুষ্টি November 13, 2017
ইংরেজিতে একটা কথা আছে “One Papaya per day, Keep doctor away” অর্থাৎ একটি করে পেঁপে খান আর ডাক্তারকে দূরে...
নিয়ম মেনে সঠিক সময়ে খাবার ‍‍খান
খাদ্য ও পুষ্টি December 5, 2017
সঠিক সময়ে ও সঠিক পরিমাণে খাবার খাওয়া খুবই গুরুত্বপুর্ণ । সময়মতো না খেলে শরীর ও মস্তিষ্ক কর্মক্ষম থাকে্না ও মানসিক বিকাশ সঠিকমতো হয়না। অনিয়মিত খাদ্যাভ্যাস...